# **DECIZIA ETAPEI DE ÎNCADRARE**

**draft**

Ca urmare a solicitării de emitere a acordului de mediu adresate de **COMUNA VARSOLT** cu sediul în județul Sălaj, comuna Varsolt, sat Varsolt, , nr. 168, înregistrată la APM Salaj cu nr. 6409/29.08.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.10.2022, că proiectul: **„*EXTINDERE RETEA CANALIZARE MENAJERA SI STATIE DE EPURARE IN COMUNA VARSOLT, LOCALITATILE RECEA SI RECEA MICA, JUDETUL SALAJ*”*,***

propus a fi amplasat în județul Sălaj, comuna Varsolt, satele Recea si Recea Mica

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, pct. 10 lit. b);la pct. 11 lit. c);pct. 13 lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul MAGAZIN SALAJEAN, afişare si înregistrare anunţ la sediul Comunei Varsolt si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

În prezent numai localitatea Vârșolț din comuna Vârșolț dispune de sistem centralizat de canalizare menajeră (cf. Autorizației de gospodărire a apelor nr. SJ -55/10.05.2022) iar restul localităților comunei: Recea și Recea Mică nu dispun de un sistem centralizat de canalizare și epurare a apelor uzate, motiv pentru care se dorește promovarea investiției.

Lucrările propuse prin documentația de fundamentare au drept scop asigurarea serviciilor de canalizare menajere pentru un număr de 581 locuitori în cele 2 localități, cu transportul apelor uzate prin conducte în regim gravitațional și prin pompare până la rețeaua de canalizare menajeră a localității Vârșolț prevăzută cu stație de epurare mecano-biologică și suplimentarea capacității de epurare a acesteia cu un nou modul de epurare, în scopul îmbunătățirii infrastructurii fizice de bază din mediul rural, creșterea gradului de confort al locuitorilor, dezvoltării economice a localităților și respectarea legislației specifice în vigoare din domeniul protecției calității apelor și a mediului.

Lucrarea “**Extindere**  **rețea canalizare** **menajeră și stație de epurare în comuna Vârșolț, localitatea Recea și Recea Mică, județul Sălaj”**, propusă a se construi, în extravilanul și intravilanul acelor 2localități: Recea și Recea Mică,comuna Vârșolț.

**~ *Realizarea sistemului de canalizare menajeră***în localitățileRecea și Recea Mică, comuna Vârșolț, județul Sălaj, pentru colectarea și transportul apelor uzate brute, cu debitele: Qu zi max.= 278,21 m3/zi (3,22 l/s), Qu zi med.= 231,55 m3/zi (2,68 l/s), Qu zi min.= 154,66 m3/zi (1,79 l/s), în montaj îngropat, de-a lungul străzilor și a drumurilor de acces, aparținând domeniul public, execuția începând din extravilanul localității Recea Mică (cămin menajer proiectat CMP248, având coordonatele Stereo 70: x(E)= 347423.170; y(N)= 634268.351), până la rețeaua de canalizare menajeră existentă a localității Vârșolț, din extravilan și situată pe drumul comunal DC 74 (cu următoarele coordonatele Stereo 70: x(E)= 342986.786; y(N)= 635951.584), în lungime totală L= **16235** m, astfel:

- ***gravitațional***, pe o lungime L= **9735** m, cu rețele de canalizare menajeră - artere principale – tip PVC KG SN 8, Dn 250 mm și cu o lungime L= **3000** m conducte de racord ape uzate menajere de la consumatori, tip PVC KG SN 8, Dn 160 mm ( cca. 8 m conductă /gospodărie), colectate de la un număr de 376 buc. cămine de racord tip PVC, Ø 400 mm (rezultate de la gospodării individuale);

- ***sub presiune***, pe o lungime L= **3500** m, conducte de refulare PEHD PN10, Dn 110 mm și cu un număr de 11 buc. stații de pompare tip monobloc, compacte și automatizate, astfel:

- în localitățile **Recea și Recea Mică**, cu 11 buc. stații de pompare, echipate cu 2 pompe fiecare (1+1R,Qi=5,3l/s,Hpi=3,32÷4,83÷2,74÷2,90÷3,82÷2,90÷5,01÷3,55÷3,10÷4,32 m) cu următoarele coordonate Stereo 70:

* stație pompare 1 (SPR1), intrav. loc.Recea: x(E)=344060.208;y(N)=634850.425;
* stație pompare 2 (SPR2), intrav. loc.Recea :x(E)=344306.353;y(N)=634912.219;
* stație pompare 3 (SPR3), intrav. loc.Recea :x(E)=344369.175;y(N)=634952.670;
* stație pompare 4 (SPR4), intrav. loc.Recea :x(E)=344509.362;y(N)=634717.748;
* stație pompare 5 (SPR5), intrav. loc.Recea :x(E)=344778.514;y(N)=634716.557;
* stație pompare 6 (SPR6), extrav. loc.Recea :x(E)=345018.974;y(N)=635141.287;
* stație pompare 7 (SPR7), între loc.Recea și Vârșolț :x(E)=343404.517;y(N)=635689.416;
* stație pompare 8 (SPR8), intrav. loc. Recea Mică : x(E)=346078.898; y(N)=634304.001;
* stație pompare 9 (SPR9), extrav. loc. Recea Mică: x(E)= 347331.822; y(N)= 634340.636;
* stație pompare 10(SPR10), extrav. loc. Recea Mică: x(E)=347263.086; y(N)= 634116.022;
* stație pompare 11(SPR11), extrav. loc. Recea Mică: x(E)=347284.043; y(N)=634105.965;

-rețeaua de canalizare menajeră gravitațională și sub presiune se va echipa cu un număr de 249 buc. cămine de vizitare din elemente prefabricate din beton cu Di =1m;

**~ Evacuarea apelor uzate brute** din cele 2 localități **Recea și Recea Mică**, se vor descărca prin pompare în rețeaua de canalizare menajeră a localității Vârșolț, situate pe drumul comunal DC 74, având coordonatele Stereo 70 ale punctului de racord: x(E)= 342986.786; y(N)= 635951.584.

**~ Indicatorii fizico-chimici generali a apelor uzate brute** deversate în rețeaua de canalizare menajeră a localității Vârșolț existentă, vor respecta prevederile HG nr. 188/2002 cu modificările și completările din HG nr. 352/2005 , NTPA 002/2005 și condițiile impuse de operatorul stației de epurare.

**~ Extindere**  **stație de epurare mecano – biologice 1700 l.e.** (Quz. zi max=255 mc/zi; 2,95 l/s) **din localitatea Vârșolț**, cu un modul de epurare nou similar celui existent, cu asigurarea unui debit suplimentar de Q=2,94 l/s, având următoarele dotări: modul de sitare, omogenizare și stație de pompare; instalație dozare precipitat pentru reducerea fosforului; decantor primar; bazin cu nămol active cu nitrificare-denitrificare; decantor secundar; instalație de dezinfecție; cămin by-pass. Capacitatea totală a stației de epurare, pentru cele 2 module, după realizarea investiției, va fi Quz.max= 5,89 l/s.

**~** **Indicatorii fizico-chimici generali a apelor uzate epurate** deversate în râul Crasna, aval de acumularea Vârșolț, vor respecta prevederile HG nr. 188/2002 cu modificările și completările din HG nr. 352/2005 , NTPA 001/2005.

**~ *Traversări cursuri de apă*** cu rețea de canalizare ape uzate menajere, subteran, astfel:

- 1 buc. subtraversare cu conductă de refulare curs de apă necadastrat (intravilan loc. Recea);

- 1 buc. supratraversare p. Panic cu conductă de refulare, cf. tabel:

|  |  |  |  |
| --- | --- | --- | --- |
| **Tip traversare** | **Curs de apă** | **Caracteristici traversare** | **Coordonate stereo 70** |
| Subtraversare curs de apă necadastrat,în intravilan loc. Recea, prin foraj dirijat | **Curs de apă necadastrat** | - conductă de apă uzată menajeră din PVC Dn 250 mm, în tub de protecție PEID PE100 PN 16 Dn 400 mm, cu lungimea L= 9 m, la o adâncime de pozare h=1,0 m sub cotă talveg: 233.8 mdMN, cotă pozare conductă: 232.8 mdMN. | **Mal stâng**, început subtraversare :  X(E): 344289.798,  Y(N) : 634898.740  **Mal drept**, sfârșit subtraversare:  X(E): 344286.864,  Y(N): 634896.729 |
| Supratraversare curs de apă p. Panic,în extravilanul loc. Recea Mică, cu conductă de refulare ape uzate menajere, ancorată de podețul existent (pe DC74) | **p. Panic**  (II.2.017.02.00.00.0) | - conductă de refulare PEID Dn 110 mm, în tub de protecție de oțel OL DN 200, mm, cu ancorare de parapetul podețului exis-tent (pe DC74), cu lungi-mea L=5 m. | **Mal stâng**, început traversare :  X(E): 347277.867  Y(N): 634108.874  **Mal drept**, sfârșit traversare:  X(E): 347269.630  Y(N): 634111.230 |

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zona ;

* **b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi pamant, agregate naturale (nisip, balast etc).

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**● pentru facoturl de mediu apa:**

- interzicerea spălarii utilajelor în zonele de lucru.

- retragerea utilajelor din zona de lucru, la sfârsitul fiecarei zile de lucru, in vederea evitarii unor situaţii neprevazute;

- verificarea integrităţii şi etanşeitaţii rezervoarelor şi a conductelor de alimentare cu carburant, schimbul de ulei si alimentarea cu motorina a acestora nu se va face decat in locuri special amenajate și de către personal calificat în acest sens

-Constructorul trebuie să aibă în vedere măsuri pentru colectarea apelor uzate in perioada de executie, prin asigurarea unui număr optim de toalete ecologice pentru personalul implicat în execuția lucrărilor, în frontul de lucru și în organizarea de șantier și prin vidanjarea lor periodică.

**● pentru factorul de mediu aer:**

Se recomandă următoarele măsuri de protecție a calității aerului:

-utilizarea echipamentelor, utilajelor și autovehiculelor performante și corespunzătoare;

-autovehiculele, utilajele și echipamentele utilizate vor fi aduse în stare bună de funcționare și verificate periodic;

-autovehiculele și utilajele folosite vor respecta normele și prevederile privind emisiile de noxe;

-utilajele vor fi verificate periodic în ceea ce priveste nivelul de monoxid de carbon și concentrațiile de emisii;

-utilizarea de prelate sau mijloace acoperite pentru transportul materialelor cu potențial de dispersie în amosferă;

-reducerea, pe cât posibil a numărului de porniri și opriri ale autovehiculelor utilizate;

-evitarea producerii antrenării prafului, pulberilor fine în perioada de execuție

**● pentru zgomot si vibratii:**

Pentru a se diminua zgomotul generat de sursele mentionate anterior si pentru a fi respectate nivelele de zgomot, conform legislatiei in vigoare, sunt recomandate masuri de protectie impotriva zgomotului, si anume:

* utilizarea de echipamente/utilaje de lucru moderne care genereaza un nivel de zgomot cat mai mic;
* verificarea si repararea periodica a utilajelor pentru a se incadra in nivelul admisibil de zgomot;
* santierul va fi imprejmuit si nu se va lucra in timpul orelor de odihna;
* pentru transportul materialelor de constructie se va evita pe cat posibil zonele rezidentiale, iar in cazul in care vor fi traversate localitati, viteza de deplasare va fi limitata la maxim 40 km/ora;

În condițiile în care vor fi respectate măsurile specifice de protecție, impactul zgomotului și vibrațiilor va fi unul redus.

În perioada de operare principala sursă de zgomot va fi traficul rutier de pe drumurile județene și comunale existente.

**● pentru sol și subsol:**

- se vor limita lucrările la zona afectată de proiect, astfel încât impactul să fie unul minim. De asemenea;

- se va asigura depozitarea controlată a deșeurilor în perioada de execuție.

În conformitate cu prevederile legale, stipulate în OUG nr. 92/2021 privind regimul deșeurilor, deșeurile din construcții și demolări vor fi colectate selectiv, în vederea trimiterii la recuperare a deșeurilor reciclabile și a eliminării deșeurilor care nu mai pot fi refolosite.

Prin lucrările prevăzute a fi efectuate se preconizează realizarea unei protecții sigure a solului și subsolului de pe amplasament;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

* măsuri de menţinere şi ameliorare a fondului peisagistic natural al zonei;
* reabilitarea ecologică a potențialelor zone deteriorate temporar,
* respectarea prevederilor din planurile de urbanism şi amenajarea teritoriului;
* depozitarea controlate a deşeurilor de orice fel.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Organizare de Șantier**

- se recomandă dezvoltarea organizării de șantier într-un singur amplasament din considerente de ordin economic și de protecție a mediului.

-după execuția proiectului suprafețele ocupate temporar vor fi reabilitate și amenajate pentru folosința inițială, având în vedere că în acest moment aceste suprafețe sunt utilizate pentru depozitare și activități agricole.

-locația organizării de șantier este deja afectată de activități antropice.

-organizarea de șantier va avea o suprafata totală estimată de aproximativ 100 mp, iar la finalizarea lucrărilor, terenul va fi utilizat adus la folosința inițială.

Principiile care au stat la baza alegerii organizării de şantier sunt:

* distributia in lungul proiectului a volumului de lucrari necesar a fi realizat;
* reducerea impactului asupra locuitorilor;
* disconfort cât mai mic în zona lucrărilor;

Dotari principale ale organizarii de santier:

* Birouri, depozit, parcare autoturisme
* dotari pentru protecție în situații de urgență.
* grupuri sanitare de tip ecologic care vor fi vidanjate periodic, astfel încât să se asigure că apele uzate menajere nu vor avea un impact semnificativ asupra mediului.

Recomandăm ca amplasamentul organizării de șantier să se realizeze cu respectarea următoarelor condiții:

* + să nu fie amplasată în interiorul sau în vecinatatea ariilor naturale protejate;
  + să nu fie amplasată în vecinatatea cursurilor de apă;
  + să nu fie amplasată în zonele identificate cu risc alunecare terenului;
  + să fie asigurat accesul la drumurile existente;

să fie amplasată la o distanță rezonabilă față de zonele locuite

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 38 din 23.08.2022 emis de Comuna Varsolt, terenul aferent lucrarilor se afla situat pe teritoriul localitatilor Recea si Recea Mica si apartine domeniului public.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). si c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie si funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare si respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

**Amplasament:** intravilanulși extravilanul localităților Recea și Recea Mică aparținând comunei Vârșolț, jud. Sălaj, pe domeniul public în lungul tramelor stradale și drumurilor de acces, respectând traseul acestora, cursuri de apă p. Panic, r. Crasna, p. Colițca (brațul mort), b.h.Someș- Crasna;

**Corp de apă de suprafață**: RORW2.2\_B2a, Crasna-aval acumularea Vârșolț-polder Moftin; RORW2.2.17.2\_B1, Panic (corp de apă nou) ;

**Corp de apă subteran**:-freatic, ROSO07, Râul Crasna, lunca și terasele;

-adâncime, ROCr08, Arad-Oradea-Satu Mare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș – Tisa, Sistemul de Gospodărire a Apelor Sălaj cu nr. 49/19.09.2022 înregistrată la APM Sălaj cu nr. 6969/19.09.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr...............................*** eliberat de A.N. Apele Române, Administrația Bazinală de Apă Someș – Tisa Sistemul de Gospodărire a Apelor Sălaj:
* 1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* 2. În cazul redimensionării podurilor, în corelare cu prevederile legale HG nr. 846/2010, se vor redimensiona și lucrările de traversare cu conductă de canalizare ancorată de acesta.
* 3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* 4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.
* 5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* 6. Recepția lucrărilor se va face în prezența delegatului Sistemului de Gospodărire a Apelor Sălaj.
* 7. În cazul în care apar modificări ce impun schimbarea soluțiilor avizate, beneficiarul investiției va solicita *Aviz de gospodărire a apelor modificator*, conform Ordinului MAP nr. 828/04.07.2019.
* 8. La punerea în funcţiune a lucrărilor avizate beneficiarul va solicita și va obţine *autorizaţia de gospodărire a apelor*, conform prevederilor Legii Apelor nr. 107/1996 cu modificările şi completările ulterioare.
* 9. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.
* Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

- Respectarea condiţiilor din ***Avizul de gospodărire a apelor nr. .........................................,*** eliberat de Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei** **şi la punerea în funcţiune a obiectivului să solicite şi să obţină autorizaţie de mediu.**

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizații,**

ing. Gizella Balint

Întocmit,

ing. Steliana Banea